
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Α1/Φ43/35730/1767 (1) 


Χαρακτηρισμός περιοχής Αρχαίου Αγρίνιου ως αρχαιολογικού χώρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. ΤονΝ. 1558/85/ΦΕΚ 117/τ.Α'/26.7.85 «Κυβέρνηση και Κυ¬ 
βερνητικά Όργανα». 

2. Την ΥΠΠΟ/ΓΝΟΣ/49610/28.11,90/ΦΕΚ 743/29.11.90. 

3. Τις διατάξεις του ΚΝ 5351/32 «περί Αρχαιοτήτων». 

4. Την ομόφωνη γνωμοδότηση του Τοπικού Συμβουλίου Μνημείων 
Ν.Δ. Ελλάδος όπως διατυπώθηκε στην αρ. 3/26.6.92 συνεδρία του, 
αποφασίζουμε: 

Χαρακτηρίζουμε ως αρχαιολογικό χώρο την περιοχή που βρίσκεται 
ΒΔ της σημερινής πόλης του Αγρίνιου και περιλαμβάνει τα ερείπια της 
σημαντικής ομώνυμης αιτωλικής αρχαίας πόλης (τείχη - ακρόπολη - 
οικιστικά λείψανα). 

Η περιοχή του αρχαιολογικού χώρου οριοθετείται στο συνημμένο το¬ 
πογραφικό διάγραμμα (1:5.000) μεταξύ των σημείων Α-Β-Γ-Δ-Ε-Α 
που αντιστοιχούν στον ακόλουθο πίνακα συντεταγμένων: 

Α: χ-12770, ψ-7.820 

Β: -12785 -6.883 

Γ: -12600 -6.435 

Δ: -11830 -6.725 

Ε: -11820 -7.805 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιουλίου 1992 

Η ΥΠΟΥΡΓΟΣ- 

ΑΝΝΑ ΨΑΡΟΥΔΑ-ΜΠΕΝΑΚΗ 

Αριθ. ΤΠΠΟ/ΑΡΧ/Β2/Φ31/32542/342 (2) 

Θερινό ωράριο λειτουργίας Αρχαιολογικού χώρου Κάστρου Πλατα- 

μώνα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Περί Κυβερνήσεως και Κυβερνη¬ 
τικών Οργάνων». 

2. Τις διατάξεις του άρθρου 10 παρ. 2 του ΠΔ 941/77 «Περί Οργα¬ 
νισμού του ΤΠΠΕ». 

3. Τις διατάξεις του Ν. 736/77 «Περί Οργανισμού του ΤΑΠ». 

4. Την ΥΠΠΟ/ΑΡΧ/Α2/Φ31/31338/1794/1.7.92. 

5. Το τηλεγράφημα αρ. 32542/7.7.92 της 9ης ΕΒΑ, αποφασί¬ 
ζουμε: 

1. Καθορίζουμε το ωράριο λειτουργίας του Αρχαιολογικού χώρου 
Κάστρου Πλαταμώνα για το χρονικό διάστημα από 1η Ιουλίου 1992 
έως 15 Οκτωβρίου 1992 ως εξής: 

Καθημερινές: 8.00-19.00, Δευτέρα 12.30-19.00 

Σάββατο, Κυριακές και εξαιρέσιμες 8.30-15.00 

2. Ο ανωτέρω χώρος θα λειτουργήσει με διπλή βάρδια με το υπάρ¬ 
χου φυλακτικό προσωπικό. 

3. Όσον αφορά θέματα αργιών, εξαιρέσιμων κ.λπ. ισχύουν τα αναφε- 
ρόμενα στην ΤΠΠΟ/ΑΡΧ/Α2/Φ31/31338/1794/1.7.92. 

4. Η Απόφαση αυτή ισχύει από τη δημοσίευσή της στην Εφημερίδα 
της Κυβερνήσεως οπότε παύουν να ισχύουν οι προηγούμενες σχετικές 
αποφάσεις. 

5. Η Απόφαση αυτή να δημοσιευτεί στην Εφημερίδα της Κυβερνή¬ 
σεως. 

Αθήνα, 20 Ιουλίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


Αριθ. ΤΠΠΟ/ΑΡΧ/ΑΙ/Φ43/31459/1571 (3) 

Χαρακτηρισμός περιοχής «Τσόνια» Κλειούς Λέσβου ως αρχαιολογικού 

χώρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85/ΦΕΚ 137/τ.Α/26.7.85 «Κυβέρνηση και Κυ¬ 
βερνητικά Όργανα». 

2. Την ΥΠΠΟ/ΓΝΟΣ/11536/10.3.92/ΦΕΚ 210/ τ.Β’/ 
24.3.92. 

3. Την , ΥΠΠΟ/ΓΝΟΣ/49610/28.11.90/ΦΕΚ 743/ τ.Β'/ 
29.11.90. 

4. Τις διατάξεις του ΚΝ 5351/32 «περί Αρχαιοτήτων». 

5. Την ομόφωνη γνωμοδότηση του τοπικού Συμβουλίου Μνημείων 
Νήσων, όπως διατυπώθηκε στην αρ, 5/17.6.92 συνεδρία του, αποφα¬ 
σίζουμε: 

Κηρύσσουμε ως αρχαιολογικό χώρο περιοχή στη θέση «Τσόνια» 
Κλειούς Λέσβου για λόγους προστασίας των οικιστικών λειψάνων που 
διασώζει και χρονολογούνται στους ελληνιστικούς χρόνους (2-1 αι. 
π.Χ.). 

Η περιοχή οριοθετείται με συνεχόμενη γραμμή και ορίζεται από τα 
στοιχεία Α,Β,Γ,Δ,Ε,ΣΤ,Α στο συνημμένο ' τοπογραφικό διάγραμμα 
1:5000 που αντιστοιχούν στον ακόλουθο πίνακα συντεταγμένων: 

Α: χ-9785 , ψ-12435 
Β: -10630 -12210 
Γ: -11290 -12015 

Δ: -11135 -12760 

Ε: -10325 -13735 

ΣΤ: -9625 -14040 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιουλίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3131.2.19/92 ' (4) 

ΕΙΔΙΚΟΣ ΚΑΝΟΝΙΣΜΟΣ ΤΟΤ ΛΙΜΕΝΑ ΚΑΛΑΜΑΤΑΣ Αριθ. 18 
Μέτρα ασφαλείας χατά τις διενεργούμενες εργασίες φόρτωσης ή εκφόρ¬ 
τωσης υγρών χύμα ουσιών, υγροποιημένων αερίων που μεταφέρο- 
νται με Δεξαμενόπλοια και των καταλοίπων τους από σε βυτιοφόρα 
οχήματα. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 10 του Ν. 1940/91 (ΦΕΚ 40 Α/ 
18.3.91) «Περί Μονάδας Ειδικών Αποστολών Λιμενικού Σώματος» 
που αντικαθιστά το άρθρο 156 του Ν.Δ. 187/1973 ΦΕΚ 261 Α/ 
13.10.73 «Περί Κ.Δ.Ν.Δ.». 

2. Με την αριθμ. 9273/13.4.92 γνώμη του Νομάρχη Καλαμάτας. 

3. Το σχέδιο του Ειδικού Κανονισμού του Λιμένα Καλαμάτας που 
μας υποβλήθηκε με την αναφορά της Λιμενικής Αρχής Καλαμάτας 
αριθμ. 3122/4/92/13.4.92 και επειδή με τις παραπάνω διατάξεις 
ρυθμίζονται θέματα που κανονίζουν την εύρυθμη λειτουργία του λιμένα, 
αποφασίζουμε: 

Άρθρο Μόνο 

α. Εγκρίνουμε τον παρακάτω Ειδικό Κανονισμό του Λιμένα ΚΑΛΑ¬ 
ΜΑΤΑΣ αριθ. 18 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΚΑΛΑΜΑΤΑΣ 
Αριθμ. 18 

«Κανονισμός για τα μέτρα ασφαλείας κατά τις διενεργούμενες εργα¬ 
σίες φόρτωσης ή εκφόρτωσης υγρών χύμα ουσιών, υγροποιημένων αε¬ 
ρίων που μεταφέρονται με δεξαμενόπλοια και των καταλοίπων τους από 
σε βυτιοφόρα οχήματα.· 

Ο ΛΙΜΕΝΑΡΧΗΣ ΚΑΛΑΜΑΤΑΣ 
Έχοντας υπόψη: " ■ 

α. Τις διατάξεις του δια του από 9 Ιουνίου 1948 ΒΔ Κωδικοποιηθέ- 
ντος Νόμου 499/1947 «περί πειθαρχικής εξουσίας των Προϊσταμένων 
Λιμενικών Αρχών» (ΦΕΚ 162 Α) συνδυαζόμενες με τα άρθρα 
141-157 του ΝΔ 187/173. με το οποίο κυρώθηκε ο Κώδικας Δημο¬ 
σίου Ναυτικού Δικαίου (ΦΕΚ 261 Α/73). 

β. τις διατάξεις του ΝΔ 444/70 «περί αρμοδιότητας Λ.Σ. και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 931 Α). 

γ. Το άρθρο 10 του Ν. 1940/91 (ΦΕΚ 40Α/18.3.91) περί «Μονά¬ 
δας Ειδικών Αποστολών Λιμενικού Σώματος», που αντικαθιστά το άρ¬ 
θρο 156 του Ν.Δ. 187/73 1 (ΦΕΚ -261 Α/13.10.1973) «περί 
Κ.Δ.Ν.Δ.», αποφασίζουμε: 

Άρθρο I. · 

Όρια ισχύος 

Ο Ειδικός αυτός Κανονισμός Λιμένα ισχύει στη χερσαία και θαλάσσια 
ζώνη του, τους λιμένες, τους όρμους και τη θαλάσσια έκταση της περιο¬ 
χής δικαιοδοσίας της Λιμενικής Αρχής και των υφισταμένων της Λιμε¬ 
νικών Σταθμών και Υπαλλήλων Λιμένα όπως αυτή καθορίζεται από τις 
κείμενες διατάξεις. 

Άρθρο 2 

Εφαρμογή του Κανονισμού 

1. Ο Ειδικός Κανονισμός Λιμένα εφαρμόζεται κατά τις εργασίες φόρ¬ 
τωσης ή εκφόρτωσης υγροποιημένων αερίων, υγρών, χύμα ουσιών και 
των καταλοίπων τους από, σε Ελληνικής ή ξένης σημαίας δεξαμενό¬ 
πλοια σε/από βυτιοφόρα οχήματα. 

2. Οι παρακάτω διατάξεις αφορούν: 

α) τις χύμα υγρές χημικές ουσίες που επιτρέπεται να μεταφέρονται σε 
χημικά δεξαμενόπλοια, 

β) τα κατάλοιπα των παραπάνω χημικών ουσιών, 
γ) τα χύμα υγροποιημένα αέρια που επιτρέπεται να μεταφέρονται σε 
υγραεριοφόρα δεξαμενόπλοια και 

δ) τις υπόλοιπες υγρές ουσίες που επιτρέπεται να μεταφέρονται με δε¬ 
ξαμενόπλοια. 

3. Οι παρακάτω διατάξεις δεν αφορούν: 

3.1. Τις εργασίες φόρτωσης ή εκφόρτωσης ύδατος, υγρών τροφίμων 
και ποτών που μεταφέρονται με δεξαμενόπλοια από/σε βυτιοφόρα οχή¬ 
ματα. 

3.2. α) Το χύμα αργό πετρέλαιο που μεταφέρεται σε πετρελαιοφόρα 
δεξαμενόπλοια. 


β) Τα υγρά καύσιμα προϊόντα του αργού πετρελαίου που μεταφέρο- 
νται σε πετρελαιοφόρα δεξαμενόπλοια. 

γ) Τα πετρελαιοειδή κατάλοιπα των πλοίων. 

Τα θέματα της παραγράφου 3.2 αντιμετωπίζονται στο άρθρο 20 του 
Ειδικού Κανονισμού Λιμένα για την φόρτωση και εκφόρτωση επικινδύ¬ 
νων φορτίων. 

Άρθρο 3 

Ορισμοί 

I. Για την εφαρμογή του Κανονισμού αυτού νοούνται ως: 

1. Ουσίες: Οι μεμονωμένες ουσίες ή μίγματα αυτών: 

2. Εύφλεκτες υγρές ουσίες: Οι ουσίες που σε δοκιμή κλειστού δοχείου 
έχουν σημείο ανάφλεξης 60° 0 και κάτω. 

3. Τοξικές υγρές ουσίες: Αυτές που στον Διεθνή Ναυτιλιακό Κώδικα 
Επικινδύνων φορτίων του Διεθνού Ναυτιλιακού Οργανισμού ·προβλέί&- 
ταΐ να φέρουν σήμανση της κλάσης 6.1 (νεκροκεφαλή). / 

4. Ουσίες κατηγορίας (I): Οι υγρές ουσίες που δεν είναι εύφλεκτες 
ούτε τοξικές και δεν περιλαμβάνονται στον πίνακα του Κεφαλαίου 17 
του Διεθνή Κώδικα για την κατασκευή και εξοπλισμό των πλοίων που 
μεταφέρουν επικίνδυνα χημικά χύμα (ΙΒΟ ΟΟϋΕ) ΝΔ 126/87 ΦΕΚ 
70 Α/25.5.87. 

5. Ουσίες Κατηγορίας (II): Οι υγρές ουσίες που χαρακτηρίζονται το¬ 
ξικές (Τ) στη στήλη (Θ) του πίνακα του κεφαλαίου 17 που παραπάνω 
κώδικα και γενικά υγρές ουσίες που είναι τοξικές. 

6. Ουσίες κατηγορίας (III): Οι υγρές ουσίες που χαρακτηρίζονται εύ¬ 
φλεκτες (Ε) και δεν χαρακτηρίζονται τοξικές· (Τ) στη στήλη (θ) του πί¬ 
νακα του κεφαλαίου 17 του παραπάνω κώδικα, έχουν σημείο ανάφλε¬ 
ξης άνω των 23 °0 σε δομική κλειστού δοχείου και γενικά υγρές ουσίες 
που είναι εύφλεκτες (με σημείο ανάφλεξης άνω των 23 °0 σε δοκιμή 
κλειστού δοχείου) και δεν είναι τοξικές. 

7. Ουσίες κατηγορίας (IV): Οι υγρές ουσίες που χαρακτηρίζονται εύ¬ 
φλεκτες (Γ) και δεν χαρακτηρίζονται τοξικές (Τ) στην στήλη (Θ) του πί¬ 
νακα του κεφαλαίου 17 του παραπάνω κώδικα, έχουν σημείο ανάφλε¬ 
ξης κάτω των 23 ° 0 σε δοκιμή κλειστού δοχείου και γενικά υγρές ουσίες 
που είναι εύφλεκτες (με σημείο ανάφλεξης κάτω των 23 °0 σε δοκιμή 
κλειστού δοχείου) και δεν είναι τοξικές. 

8. Ουσίες κατηγορίας (V): Οι υγρές ουσίες που περιλαμβάνονται στον 
πίνακα του κεφαλαίου 17 του παραπάνω κώδικα και δεν χαρακτηρίζο¬ 
νται ούτε εύφλεκτες (Γ) ούτε τοξικές (Τ) στη στήλη (θ) αυτού. 

IX. Σε περίπτωση αμφισβητήσεων ως προς την εφαρμογή των Κωδί¬ 
κων ή σε περίπτωση μη ταξινομημένων ουσιών αποφαίνεται ως προς 
την τοξικότητα το Γενικό Χημείο του Κράτους (Δ27). 

Άρθρο 4 

Υγρές ουσίες κατηγορίας (I) 

Επιτρέπεται η φόρτωση ή εκφόρτωση δεξαμενοπλοίων από/ σε βυ¬ 
τιοφόρα οχήματα χύμα υγρών ουσιών κατηγορίας (I) με τις εξής προϋ¬ 
ποθέσεις: 

1. Οι σωλήνες φόρτωσης ή εκφόρτωσης πρέπει:. 

(α) να είναι κατάλληλοι βάσει πιστοποιητικών, για το συγκεκριμένο 
φορτίο και σύμφωνη με τα Διεθνή πρότυπα, / 

(β) να μην παρουσιάζουν διαρροή και 

(γ) να ελέγχονται ετησίως με υδραυλική δοκιμή και η πίεση δοκιμής 
στον έλεγχό τους θα αποδεικνύεται από σχετικό πιστοποιητικό και με 
εγγραφή σε ειδικό βιβλίο δοκιμών. 

2. Οι φορτώσεις ή εκφορτώσεις πρέπει να γίνονται με ευθύνη τών 
πλοιάρχων των δεξαμενοπλοίων και των οδηγών των βυτιοφόρων οχη¬ 
μάτων. 

3. Στις άδειες κυκλοφορίας των βυτιοφόρων οχημάτων αναγράφο¬ 
νται οι ουσίες που επιτρέπονται να μεταφέρονται με αυτά, (εφόσον προ- 
βλέπεται από τις ισχύουσες διατάξεις του Υπουργείου Μεταφορών και 
Επικοινωνιών) και τα βυτιοφόρα οχήματα πρέπει να είναι εφοδιασμένα 
με άδεια κυκλοφορίας για την μεταφορά των υγρών αυτών. 

4. Τα βυτιοφόρα οχήματα να έχουν ισχύον Δελτίο Τεχνικού Ελέγχου 
του οχήματος και του μέσου μεταφοράς (βυτίου) σύμφωνα με τις εκά- 
στοτε ισχύουσες διατάξεις του Υπουργείου Μεταφορών και Επικοινω¬ 
νιών 

5. Οι περιοχές λιμένος που επιτρέπεται να εκτελούνται οι εργασίες 
αυτές θα απέχουν το μακρύτερο δυνατόν από τους επίσημα αναγνωρι¬ 
σμένους οικισμούς και θα καθορίζονται από τη Λιμενική Επιτροπή με 
την έναρξη ισχύος του Κανονισμού αυτού, 

6. Τα δεξαμενόπλοια που επιτρέπεται να φόρτοεκφορτώνουν από/ σε 

βυτιοφόρα οχήματα θα πληρούν τις εξής προϋποθέσεις: 

(α) θα περιέχουν τόση ποσότητα φορτίου ώστε για το συγκεκριμένο 
σημείο που επελέγει να πληρούνται οι αποστάσεις που προκύπτουν από 
την εφαρμογή του άρθρου 20 του Ειδικού Κανονισμού Λιμένα για τα 
επικίνδυνα φορτία και 

(β) θα περιέχουν ένα είδος φορτίου ή περισσότερα είδη φορτίου που 
από τον κανονισμό αυτόν, επιτρέπεται να φορτώνονται ή εκφορτώνονται 
από/ σε δεξαμενόπλοια σε/ από βυτιοφόρα οχήματα. 

Άρθρο 5 

Υγρές ουσίες κατηγοριών (II) και (IV) 

Απαγορεύεται η φόρτωση ή εκφόρτωση δεξαμενοπλοίων από / σε 
βυτιοφόρα οχήματα χύμα υγρών ουσιών των κατηγοριών (II) και (IV). 

Άρθρο 6 

Υγρές ουσίες κατηγορίας (III) 

Επιτρέπεται η φόρτωση ή εκφόρτωση δ/πλοίων σε/ από βυτιοφόρα 
οχήματα υγρών ουσιών κατηγορίας (III) από την 1η Σεπτεμβρίου έως 
και την 31η Μαΐου κάθε έτους με τις εξής προϋποθέσεις: 

1. Να εφαρμόζονται οι διατάξεις του άρθρου 20 του Ειδικού Κανονι¬ 
σμού Λιμένα για τη φόρτωση και εκφόρτωση επικινδύνων φορτίων και 

2. Να εφαρμόζονται οι προϋποθέσεις που απαιτούνται για τις υγρές 
ουσίες της κατηγορίας (I) στο άρθρο 4. 

Οι εργασίες αυτές για τις ουσίες της κατηγορίας (III) το διάστημα 
από 1η Ιουνίου έως 31 Αυγούστου κάθε έτους απαγορεύονται. 

Άρθρο 7 

Υγρές ουσίες κατηγορίας (V) 

Επιτρέπεται η φόρτωση ή εκφόρτωση δεξαμενοπλοίων από / σε βυ¬ 
τιοφόρα οχήματα υγρών ουσιών Κατηγορίας (V) με τις εξής προϋποθέ¬ 
σεις: 

1. να εφαρμόζονται οι προϋποθέσεις που απαιτούνται για τις υγρές 
ουσίες της κατηγορίας I στο Άρθρο 4 και 

2. το προσωπικό (ξηράς-πλοίου) που ασχολείται με την φορτοεκφόρ¬ 
τωση σε όλη τη διάρκεια των εργασιών πρέπει να φέρει τον εξοπλισμό 
που αναφέρεται στη στήλη (ιβ) του παραπάνω Κώδικα (ΙΒΟ ΟΟϋΕ). 

■ Άρθρο 8 

Κατάλοιπα των ουσιών των παραπάνω κατηγοριών (I,II,III,IV,V) 

Κατ’ εξαίρεση των ισχυουσών διατάξεων περί υποδοχής καταλοίπων 
επιτρέπεται η φόρτωση ή εκφόρτωση από / σε δεξαμενόπλοια σε / από 
βυτιοφόρα οχήματα καταλοίπων των ουσιών της κατηγορίας I, III και 
V εφαρμοζομένων των αντιστοίχων διατάξεων του κανονισμού αυτού 
που αναφέρονται στη κατηγορία των ουσιών από τις οποίες προέρχο¬ 
νται. 

Άρθρο 9 

Χύμα υγροποιημένα αέρια 

Απαγορεύεται η φόρτωση ή εκφόρτωση χύμα υγροποιημένων αερίων 
που μεταφέρονται με δεξαμενόπλοια σε / από βυτιοφόρα οχήματα. 

Άρθρο 10 

, Γενική απαγόρευση 

Απαγορεύεται η φόρτωση ή εκφόρτωση χύμα χημικών ουσιών των 
κατηγοριών I, III και V που μεταφέρονται με δεξαμενόπλοια σε / από 
βυτιοφόρα οχήματα εφόσον στον ίδιο Νομό και.σε όμορους Νομούς, 
όπου υπάρχει οδική επικοινωνία με την αιτούμενη περιοχή φορτοεκφόρ¬ 
τωσης, λειτουργεί κατάλληλη επαρκής και διαθέσιμη μόνιμη εγκατά¬ 
σταση με μόνιμο σύστημα σωληνώσεων για την υποδοχή των ουσιών 
αυτών, απευθείας από / σε δεξαμενόπλοια. 

Η ύπαρξη δεξαμενών στους Νομούς και η καταλληλότητα αυτών, θα 
αποδεικνύεται με, βεβαίωση δωδεκάμηνης ισχύος που θα χορηγούν οι 
αρμόδιες Νομαρχίες. Από τις Νομαρχίες επίσης θα βεβαιώνεται η επάρ¬ 
κεια και διαθεσιμότητα αυτών των Δεξαμενών. 

Άρθρο 11 

Αναστολή ισχύος του παρόντος Κανονισμού 

Ο Κανονισμός αυτός δεν ισχύει ύστερα από Απόφαση του Υπουργού 
Εμπορικής Ναυτιλίας: 

α) σε περιπτώσεις κρίσης ή πολέμου και 

β) σε περιπτώσεις κατάστασης έκτακτης ανάγκης κατά την έννοια 
του Π.Δ. 17/1974. «Περί πολιτικής σχεδιάσεως εκτάκτου ανάγκης». 


Άρθρο 12 
Κυρώσεις - 

Οι παραβάτες του παρόντος Ειδικού Κανονισμού του οποίου η εκτέ¬ 
λεση ανατίθεται στα Λιμενικά Όργανα ανεξάρτητα από τις συντρέχου- 
σες αστικές και ποινικές ευθύνες σύμφωνα με την ισχύουσα νομοθεσία 
υπόκεινται και στις κυρώσεις του άρθρου 157 του ΝΔ 187/73 (ΦΕΚ 
261 Α/73) «περί Κ.Δ.Ν.Δ.» όπως τροποποιήθηκε με το ΠΔ 207/85 
(ΦΕΚ 720 Α/3.5.85). 

Καλαμάτα, 26 Μαρτίου 1992 

Ο Λιμενάρχης - ' 

Πλωτάρχης Λ.Σ. ΜΟΥΝΤΡΙΧΑΣ Κ. 

Ο Κανονισμός αυτός ισχύει από την ημέρα δημοσίευσής του στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Πειραιάς, 9 Ιουλίου 1992 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 
- 4 - 

Αριθ. Β2/24652/5124 (5) 


Άρση περιορισμού περί μη μετατροπής οιασδήποτε κατηγορίας φορτη¬ 
γών αυτοκινήτων δημόσιας χρήσης σε βυτιοφόρα εκκενώσεως βό¬ 
θρων στο Νομό Χαλκιδικής. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου 7 του άρθρου 4 του Ν. 383/76 
(ΦΕΚ 182/Α/176) «περί διενεργείας εμπορευματικών μεταφορών δια 
φορτηγών αυτοκινήτων δημοσίας χρήσεως και άλλων τινών διατά¬ 
ξεων». 

2. Το γεγονός ότι, μετά την κατάργηση της επιτροπής του άρθρου 8 
του Ν. 383/76, ασκούμε τις αρμοδιότητες της επιτροπής αυτής. 

3. Την με αριθμό πρωτ. Β2/26463/4807/31.7.1991 απόφασή 
μας (ΦΕΚ 666/Β/1991) με την οποία επεβλήθη περιορισμός στο 
Νομό Χαλκιδικής περί μη μετατροπής οποιοσδήποτε κατηγορίας φορ¬ 
τηγών αυτοκινήτων δημόσιας χρήσης σε βυτιοφόρα εκκενώσεως βό¬ 
θρων. 


4. Το με αριθμό πρωτ. 112982/22.7.1992 έγγραφο της Νομαρ¬ 
χίας Χαλκιδικής τμήματος Συγκοινωνιών στο οποίο αναφέρεται ότι, οι 
μεταφορικές ανάγκες του Νομού επιβάλλουν τη χορήγηση νέων αδειών 
κυκλοφορίας βυτιοφόρων αυτοκινήτων Φ.Δ.Χ. εκκενώσεως βόθρων και 
δεν συντρέχουν επί του παρόντος λόγοι επιβολής περιορισμού, αποφασί¬ 
ζουμε: 

Αίρουμε τον περιορισμό που επεβλήθηε με την με αριθ. πρωτ. Β2/ 
2643/4807/31.7.1991 απόφασή μας ως προς τη μετατροπή οιασδή¬ 
ποτε κατηγορίας φορτηγών αυτοκινήτων δημόσιας χρήσης σε βυτιο¬ 
φόρα εκκενώσεως βόθρων στο Νομό Χαλκιδικής. 


Η παρούσα απόφαση ισχύει από την ημερομηνία δημοσίευσής της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 23 Ιουλίου 1992 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- . 

Αριθ. ΕΣ 9968 τ.τ. (6) 


Υπαγωγή του προσωπικού της Κοινότητας Σκουληκαριάς Ν. Άρτας 
στις διατάξεις του Ν. 1188/1981. 

Ο ΝΟΜΑΡΧΗΣ ΑΡΤΑΣ 

Με την ΕΣ. 9968/21.7.1992 απόφαση του Νομάρχη Άρτας, που 
εκδόθηκε σύμφωνα με τις ισχύουσες διατάξεις και ύστερα από σύμφωνη 

γνωμοδότηση του Υπηρεσιακού Συμβουλίου, εγκρίθηκε η άρση υπαγω¬ 
γής του προσωπικού της Κοινότητας Σκουληκαριάς από τις διατάξεις 
του Α' βιβλίου του Ν.Δ. 1188/1981. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 21 Ιουλίου 1992 
Με εντολή Νομάρχη 
Ο Διευθυντής κ.α.α. 

Γ. ΑΝΑΓΝΩΣΤΑΚΗΣ 

-♦- 

Αριθ. 19726 (7) 

Τροποποίηση Ο.Ε.Υ. Κοινότητας Νέας Φιγαλείας Ν. Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981 και τις όμοιες του άρθρου 26 
Ν. 1832/8.. 

β) Των άρθρων 1, 2, 3, 4 και 15 του Ν. 1586/86. 

2. Τις αριθ. 53560/59/6.8.1986 και 4403/20.1.1988 εγκυ¬ 
κλίους του Υπουργείου Εσωτερικών. 

3. Την αριθ. 13/92 απόφαση του Κοινοτικού Συμβουλίου Ν. Φιγα¬ 
λείας, περί τροποποιήσεως του Ο.Ε.Υ. 

4. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 παρ. 9 του Ν. 1586/1986 που διατυπώθηκε στο αριθ. 2/ 
1992 πρακτικό αυτού. 

5. Όλα τα στοιχεία του φακέλλου καθώς και τις ανάγκες σε προσω¬ 
πικό της παραπάνω Κοινότητας, αποφασίζουμε: 

Εγκρίνουμε την αριθ. 3/1992 απόφαση του Κοινοτικού Συμβουλίου 
Νέας Φιγαλείας, περί τροποποιήσεως του Οργανισμού Εσωτερικής 
Υπηρεσίας (άρθρ. 1 της 6/1987 απόφ.), όπως αναλυτικά ορίζεται στην 
απόφαση αυτή, ώστε η διάρθρωση των θέσεων των υπηρεσιών αυτής να 
έχει ως εξής: 

Α. ΜΟΝΙΜΟ ΠΡΟΣΩΠΙΚΟ 
Κλάδος ΔΕΙ Διοικητικός 

α) Δύο (2) θέσεις με βαθμούς Γ-Α (γραμματείς). 

β) Δύο (2) θέσεις με βαθμούς Γ-Α (ελεγκτών εσόδων). 

ΚΛΑΔΟΣ ΥΕ 16 ΕΡΓΑΤΩΝ ΓΕΝΙΚΑ 

Μία (1) θέση κατηγορίας Υ.Ε. του Κλάδου ΥΕ16 με βαθμούς Δ-Γ 
(εργάτες γενικά). 

Κατά τα λοιπά ισχύει ως έχει ο υπάρχον Ο.Ε.Υ. της Κοινότητας 
Νέας Φιγαλείας. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πύργος, 16 Ιουλίου 1992 

Ο Νομάρχης κ.α.α. 

ΠΑΝ. ΣΚΟΥΡΑΣ 
-- 

Αριθ. 19710 (8) 

Τροποποίηση Ο.Ε.Υ. Δήμου Ανδρίτσαινας Ν. Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981 και τις όμοιες του άρθρου 26 
Ν. 1832/8.. 

β) Των άρθρων 1, 2, 3, 4 και 15 του Ν. 1586/86. 

2. Τις αριθ. 53560/59/6.8.1986 και 4403/20.1.1988 εγκυ¬ 
κλίους του Υπουργείου Εσωτερικών. 

3. Την αριθ. 17/92 απόφαση του Δημοτικού Συμβουλίου Ανδρίτσαι- 
νας, περί τροποποιήσεως του άρ. 1 του Ο.Ε.Υ. του Δήμου. 

4. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 παρ. 9 του Ν. 1586/1986 που διατυπώθηκε στο αριθ. 2/ 
1992 πρακτικό αυτού. 

5. Όλα τα στοιχεία του φακέλλου καθώς και τις ανάγκες σε προσω¬ 
πικό του παραπάνω Δήμου, αποφασίζουμε: 

Εγκρίνουμε την αριθ. 17/1992 απόφαση του Δημοτικού Συμβου¬ 
λίου Ανδρίτσαινας περί τροποποίησης του άρθρ. 1 του Ο.Ε.Υ. όπως 
αναλυτικά ορίζεται στην απόφαση αυτή, ώστε η διάρθρωση των θέσεων 
των υπηρεσιών αυτού να έχει ως εξής: 


Η υπηρεσία του Δήμου Ανδρίτσαινας διαρθρούται ως εξής: 

ΓΡΑΜΜΑΤΕΙΑ: 

Αυτή περιλαμβάνει τις παρακάτω θέσεις: 

1. Κατηγορία ΔΕ 

α. Κλάδος ΔΕΙ Διοικητικού μία (1) θέση με βαθμ. Γ-Α 

β. Κλάδος ΔΕ15 Εισπρακτόρων μία (1) θέση με βαθμ. Γ-Α 

2. Κατηγορία Υ.Ε. 

α. Κλάδος ΥΕ16 Εργάτη γενικών καθηκόντων 

Μία (1) θέση καθαρίστριας για τον καθαρισμό του Δημοτικού κατα¬ 
στήματος με σχέση εργασίας Ι.Δ. αορίστου χρόνου και με μερική απα¬ 
σχόληση (3 ώρες ημερ.). ' 

Κλάδος ΥΕ16 

Ως τυπικό προσόν διορισμού για τη θέση αυτή ορίζεται απολυτήριος 
τίτλος υποχρεωτικής εκπαίδευσης (απολυτήριο Δημοτικού Σχολείου 
για τους αποφοιτήσαντες μέχρι και το έτος 1980 ή τριταξίου Γυμνασίου 
για τους μετέπειτα αποφοιτήσαντες) ή κατώτερης τεχνικής σχολής του 

Ν. 580/1970. 

Κατά τα λοιπά ισχύει ως έχει ο υπάρχον Ο.Ε.Υ. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πύργος, 16 Ιουλίου 1992 

Ο Νομάρχης κ.α.α. 

ΠΑΝ. ΣΚΟΥΡΑΣ 

-♦- 

Αριθ. ΕΣ 19792 (9) 

Ψήφιση του Οργανισμού Εσωτερικής Υπηρεσίας της Κοινότητας Πεύ¬ 
κου Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981, περί κυρώσεως του Κώδικος 
«περί καταστάσεως προσωπικού Οργανισμών Τοπικής Αυτοδιοίκησης», 
όπως τροποποιήθηκαν με τις όμοιες του άρθρου 26 του Ν. 1832/ 
1989. 

β) Των άρθρων 1-4 και 9 του Ν. 1586/1986 «Βαθμολογική διάρ¬ 
θρωση των θέσεων του Δημοσίου, νομικών προσώπων δημοσίου δικαίου 
και των Οργανισμών Τοπικής Αυτοδιοίκησης και άλλες διατάξεις». 

γ) Του Π.Δ. 37α/1987 «Μερική επέκταση διατάξεων, που ισχύουν 
για τους δημοσίους υπαλλήλους και τους υπαλλήλους των άλλων νομι¬ 
κών προσώπων δημοσίου δικαίου και στους υπαλλήλους των Οργανι¬ 
σμών Τοπικής Αυτοδιοίκησης και προσαρμογή διατάξεων στις ρυθμί¬ 
σεις του Ν. 1586/1986», όπως τροποποιήθηκαν με τις όμοιες του Π.Δ. 
22/1990. 

2. Τις 53560/59/6.8.1986, 75643/16.1.1987 και 4403/ 
1988 σχετικές εγκυκλίους του Υπουργείου Εσωτερικών. 

3. Την 1901/1986 εξουσιοδοτική απόφαση της Νομαρχίας όπως 
τροποποιήθηκε μεταγενέστερα. 

4. Την 4/1992 απόφαση του Κοινοτικού Συμβουλίου Πεύκου, με 
την οποία ψηφίζεται ο Οργανισμός Εσωτερικής Υπηρεσίας της Κοινότη¬ 
τας. 

5. Τη γνωμοδότηση του Υπηρεσιακού Συμβουλίου του άρθρου 14 
του Ν. 1586/1986 που διατυπώθηκε στο 4/1992 πρακτικό (α/α θέ¬ 
ματος 17ο). 

6. Όλα τα στοιχεία του οικείου Υπηρεσιακού φακέλου, αποφασί¬ 
ζουμε: 

Εγκρίνουμε την 4/1992 απόφαση του Κοινοτικού Συμβουλίου Πεύ¬ 
κου με την οποία ψηφίζεται ο Οργανισμός Εσωτερικής Υπηρεσίας της 
Κοινότητας, όπως αναλυτικά αναφέρεται σ’ αυτή ώστε η τελική διάρ¬ 
θρωση και διαβάθμιση των Υπηρεσιών αυτής έχει ως εξής: 

ΔΙΟΙΚΗΤΙΚΟ ΠΡΟΣΩΠΙΚΟ 

ΚΑΤΗΓΟΡΙΑ ΔΕ 

Κλάδος ΔΕΙ Διοικητικών 

Μία (1) θέση Γραμματέα με βαθμούς Γ'-Α'. 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ηράκλειο, 3 Ιουλίου 1992 

Με εντολή Νομάρχη 
Ο Διευθυντής 
ΕΜΜ. ΔΡΑΚΑΚΗΣ 

Αριθ. ΤΓ 228496 _ (10) 

Τροποποίηση άδειας ίδρυσης και λειτουργίας της Ιδιωτικής Κλινικής με 
την επωνυμία «Μικτή Κλινική Γ. Γιάγκου Ε.Π.Ε.» λόγω μεταβίβα¬ 
σης εταιρικών μεριδίων. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη τις διατάξεις: 

1. Το Π.Δ. 247/21.6.1991 (ΦΕΚ 93 τεύχος Α') «Όροι, προϋποθέ¬ 
σεις και διαδικασία για την ίδρυση, λειτουργία και μεταβίβαση Ιδιωτι¬ 
κών Κλινικών». 

2. Το Π.Δ. 517/24.12.1991 (ΦΕΚ 202, τεύχος Α') «Τεχνικές 
προϋποθέσεις ιατρικός εξοπλισμός, σύνθεση προσωπικού και συμπλή¬ 
ρωση του Π.Δ. 247/1991». 

3. Ο Ν. 3200/1955 «περί διοικητικής αποκέντρωσης», όπως τρο¬ 
ποποιήθηκε και συμπληρώθηκε με το Ν.Δ. 532/70καιΒ.Δ. 707/70. 

4. Το Ν.Δ. 1147/1972 «περί διοικήσεως μείζονος Πρωτευού- 
σης». 

5. Οι αποφάσεις άδειας ίδρυσης και λειτουργίας της Κλινικής: 
α) Η αριθ. Γ6β/16788/1241/17.12.65. 

β) Η αριθ. 137840/24.7.73. 
γ) Η ΚΤ. 151258/20.2.76. 
δ) Η ΤΓ. 196598/29.10.81. 

6. Το καταστατικό της Ε.Π.Ε. με αριθ. 992/26.8.1981 με ισχύ 
έως 31.8.2011. 

7. Την από 5.5.1992 αίτηση του ιατρού Γεωργίου Γιάγκου με συν- 
νημένα τα σχετικά δικαιολογητικά για εκχώρηση των εταιρικών μερι¬ 
δίων του εις την Ε.Π.Ε. προς τους υιούς του Αλέξανδρο Γ. Γιάγκο και 
Ελευθέριο Γ. Γιάγκο σύμφωνα με το υποβληθέν συμβόλαιο αριθ. 
3262/26.4.1990, αποφασίζουμε: 

1. Εγκρίνουμε την τροποποίηση της άδειας ίδρυσης και λειτουργίας 
της «Μικτής Κλινικής Γ. Γιάγκου Ε.Π.Ε.» της οδού Κολοκοτρώνη 154 
- Πειραιά, δυνάμεως 61 κλινών εκ των οποίων δύο (2) απομονώσεις, 
λόγω μεταβίβασης των εταιρικών μεριδίων του Γεωργίου Γιάγκου του 
Αλεξάνδρου, ο οποίος σύμφωνα με το ανωτέρω (6) καταστατικό της 
Ε.Π.Ε. υπήρξε εταίρος στην Εταιρεία Περιωρισμένης Ευθύνης, στους 
υιούς του Αλέξανδρο Γ. Γιάγκο και Ελευθέριο Γ. Γιάγκο και υπό την 
διοικητική διεύθυνση του χειρουργού γιατρού Αλέξανδρου Γ. Γιάγκου. 

Τα τμήματα και οι θάλαμοι νοσηλείας κατά θέσεις παραμένουν όπως 
είχαν παλαιότερα. 

Η παρούσα να δημοσιευθεί στην Εφημερίδα της Κυβέρνησης. 

Πειραιάς, 2 Ιουλίου 1992 

Ο Νομάρχης 
ΠΑΝ. ΓΤΦΤΟΤΛΑΣ 

Αριθ. 26085 (11) 

Μεταβίβαση κοινόχρηστων εκτάσεων (δρόμων διανομής) του συνοικι¬ 
σμού Ν. Ρόδων Ν. Χαλκιδικής στην ομώνυμη Κοινότητα. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Το Νόμο 3200/1955 «περί διοικητικής αποκεντρώσεως», σε συν¬ 
δυασμό προς τα από 28.6.55 και 23.11.56 Β.Δ. «περί αρμοδιοτήτων 
των Νομαρχών». 

2. Το άρθρο 164 του Αγροτικού Κώδικα. 

3. Τα κτηματολογικά στοιχεία της οριστικής διανομής, έτους 1968- 
1972 και της συμπληρωματικής διανομής, έτους 1979, του συνοικι¬ 
σμού Ν. Ρόδων. 

4. Το αριθ. 605/9.7.92 έγγραφο της Κοινότητας Νέων Ρόδων, περί 
μεταβιβάσεως των δρόμων διανομής του ομώνυμου συνοικισμού, απο¬ 
φασίζουμε: 

Μεταβιβάζουμε δωρεάν κατά πλήρη κυριότητα, νομή και κατοχή 


στην Κοινότητας Νέων Ρόδων τις κατωτέρω κοινόχρηστες εκτάσεις της 
οριστικής διανομής, έτους 1968-1972 και της συμπληρωματικής δια¬ 
νομής, έτους 1979, του ομωνύμου συνοικισμού, όπως αυτές απεικονί¬ 
ζονται στα επίσημα διαγράμματα της τοπογραφικής Υπηρεσίας του 
Υπουργείου Γεωργίας, και όπως αναγράφονται στους επίσημους κτη- 
ματολογικούς πίνακες. 

1) Δρόμοι διανομής κοινόχρηστοι εμβαδού 135.744 τ.μ. της οριστι¬ 
κής διανομής, έτους 1968-1972. 

2. Δρόμοι διανομής κοινόχρηστοι εμβαδού 32.327 τ.μ. συμπληρω¬ 
ματικής διανομής, έτους 1979. 

Η κυριότητα των ως άνω εκτάσεων θα περιέλθει στην Κοινότητα 
Νέων Ρόδων από της μεταγραφής της απόφασής μας αυτής στα βιβλία 
του Υποθηκοφυλακείου Ιερισσού με μέριμνα της Κοινότητας και μετά 
τη δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πολύγυρος, 16 Ιουλίου 1992 

Η Νομάρχης 
ΕΛΙΣΑΒΕΤ ΜΠΟΥΚΑ 

Αριθ. 26097 (12) 

Μερική ανάκληση της 16898/7.7.61 αποφάσεως Νομάρχου Χαλκιδι¬ 
κής και σημείωση μεταβολής στα κτηματολογικά στοιχεία της ορι¬ 
στικής διανομής, έτους 1940 του αγροκτήματος Αμμουλιανής. 

Η ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Το Νόμο 3200/1955 «περί διοικητικής αποκεντρώσεως», σε συν¬ 
δυασμό προς τα από 28.6.55 και 23.11.56 Β.Δ. «περί αρμοδιοτήτων 
των Νομαρχών». , 

2. Το άρθρο 164 του Αγροτικού Κώδικα. 

3. Το άρθρο 1 παρ. 2 του Ν.Δ. 532/70 και το σε εκτέλεση αυτού εκ- 
δοθέν αριθ. 709/70 Β.Δ. 

4. Το άρθρο 5 του Ν.Δ. 3958/59, σε συνδυασμό προς τα άρθρα 23 
και 35 του Δ/τος περί εκτελέσεως του Νόμου, περί Αγροτικού κτηματο¬ 
λογίου. 

5. Την αριθ. 16898/7.7.61 απόφασή μας. 

6. Την αριθ. 2712/73 απόφαση της Ε.Α. Χαλκιδικής. 

7. Το αριθ. 151323/90/6.7.1992 έγγραφο του Γραφείου Τοπο¬ 
γραφικής Ν. Χαλκιδικής, με το οποίο μας έστειλε πίνακα και διά¬ 
γραμμα μεταβολής του αριθ. 1071 κοινοχρήστου τεμαχίου του αγρο¬ 
κτήματος Αμμουλιανής, αποφασίζουμε: 

1. Ανακαλούμε μερικώς την ως άνω αριθ. 16898/7.7.61 απόφασή 
μας με την οποία μεταβιβάσθηκε στην Κοινότητα Αμμουλιανής μεταξύ 
των άλλων και το αριθ. 1071 τεμάχιο, δάσος κοινόχρηστο, εκτάσεως 
84.060 τ.μ. ως προς έκταση 3.000 τ.μ. καθόσον η έκταση αυτή είχε 
καταληφθεί αυθαίρετα από τον Ζερβούλη Μαρίνο του Ζερβούλη, επί της 
οποίας δημιούργησε συστηματική φυτεία δΓ ελαιοδένδρων, η οποία και 
παραχωρήθηκε σ’ αυτόν με την αριθ. 2712/73 απόφαση της Ε.Α. 
Χαλκιδικής και κατ’ εφαρμογή των διατάξεων του άρθρου 12 του Α.Ν. 
1832/1951. 

2; Σημειώνουμε, κατόπιν των ανωτέρω, τη μεταβολή που έχει επέλ- 
θει στα κτηματολογικά στοιχεία της οριστικής διανομής, έτους 1940, 
ως ακολούθως: 

Κατατμήθηκε το αριθ. 1071 τεμάχιο εκτάσεως,'84.060 τ.μ., δάσος 
κοινόχρηστο στο αριθ. 1071α τεμάχιο, εκτάσεως 81.060 τ.μ. το οποίο 
παραμένει στο όνομα της Κοινότητας Αμμουλιανής δυνάμει της αριθ. 
16898/7.7.61 αποφάσεώς μας με τον χαρακτηρισμό «δάσος» και στο 
αριθ. 1071β τεμάχιο εκτάσεως 3.000 τ.μ. το οποίο γράφεται στο 
όνομα του Ζερβούλη Μαρίνου του Ζερβούλη κατ’ εφαρμογή των διατά¬ 
ξεων του άρθρου 2 του Α.Ν. 1832/51. 

Γίνεται μνεία ότι η ως άνω κατάτμηση και μεταβολή απεικονίζεται 
στον πίνακα και διάγραμμα μεταβολών που μου; έστειλε το Γ ραφείο Το¬ 
πογραφικής Ν. Χοιλκιδικής με το αριθ. 151323/90/6.7.92 έγγραφό 
του. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 


Πολύγυρος, 16 Ιουλίου 1992 

Η Νομάρχης 
ΕΛΙΣΑΒΕΤ ΜΠΟΥΚΑ 

-♦- 

Αριθ. 9072 (13) 

Τροποποίηση Ο.Ε.Υ. Κοινότητας Μεταγγιτσίου Ν. Χαλκιδικής 
Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθ. 12 του Ν. 1188/1981, του Ν. 1586/ 
1986 και του Π.Δ. 37α/1987. 

2. Την αριθ. 30/1992 απόφαση του Κοινοτικού Συμβουλίου Μεταγ- 
γιτσίου που αφορά την τροποποίηση του Ο.Ε.Υ. της Κοινότηταν;. 

3. Την σύμφωνη γνωμοδότηση του Υπηρεσιακού Συμβουλίου του 
άρθ. 5 του Ν. 1188/1981 σε συνδυασμό με το αριθ. 14 του Ν. 1586/ 
1986, που διατυπώθηκε στο 4/92 πρακτικό. 

4. Τις διατάξεις του αρθ. 164 του Π.Δ. 323/89. 

5. Την αριθ. 4033/78 απόφασή μοις περί Ο.Ε.Υ. της Κοινότητας 
Μεταγγιτσίου. 

6. Τον οικείο φάκελο του Ο.Ε.Υ., αποφασίζουμε: 

Εγκρίνουμε όπως έχει την 30/92 απόφαση του Κοινοτικού Συμβου¬ 
λίου Μεταγγιτσίου με την οποία τροποποιείται ο Ο.Ε.Υ. της Κοινότητας 
ώστε εφεξής η διάρθρωση των θέσεων του προσωπικού αυτής κατά θέ¬ 
σεις, κατηγορίες, κλάδους και βαθμούς να έχει ως παρακάτω: 

Α. ΜΟΝΙΜΟ ΠΡΟΣΩΠΙΚΟ 

1. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

α. ΚΑΤΗΓΟΡΙΑ Δ.Ε. 

ΚΛΑΔΟΣ Δ.Ε.1 

Μία (1) θέση Γραμματέα με βαθμό Γ-Α 

2. ΘΕΣΕΙΣ ΤΕΧΝΙΚΟΥ - ΥΓΕΙΟΝΟΜΙΚΟΥ ΚΑΙ ΓΕΩΠΟΝΙΚΟΥ 
ΠΡΟΣΩΠΙΚΟΥ 

α. ΚΑΤΗΓΟΡΙΑ Ϋ.Ε. 

ΚΛΑΔΟΣ Υ.Ε.16 

Μία (1) θέση υδρονομέα με βαθμούς Δ-Γ 


Πολύγυρος, 8 Ιουλίου 1992 
Η Νομάρχης 

, ΕΛΙΣΑΒΕΤ ΜΠΟΥΚΑ 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στη 40607/491/31.8.90 απόφαση του Υπουργού ΠΕΧΩΔΕ που 
δημοαιεύθηκε στο ΦΕΚ Β' 652/15.10.1990 (τ. Β') και αφορά τη δη¬ 
μοσίευση του κειμένου της εγκριτικής απόφασης που τροποποιεί το κα¬ 
ταστατικό του Οικ. Συν/σμού Δημοσίων Υπαλλήλων Συν. Π.Ε., γίνο¬ 
νται οι εξής διορθώσεις: 

1. Στην παράγραφο β' το εσφαλμένο «απάντηση παραθεριστικής κα¬ 
τοικίας» στο ορθό «απόκτηση παραθεριστικής κατοικίας». 

2. Στην παράγραφο η’ στην περίπτωση α) αντί του εσφαλμένα δημο¬ 
σιευμένου «840 στρέμ.» στο ορθό «740 στρέμ.», στην περίπτωση β) αντί 
του εσφαλμένου Λούσι - Μεϊντάνι και 1.573.903 στρ. στο ορθό «Πούσι - 
Μεϊντάνι» και η έκταση 1.573.903 στρ., στην περίπτωση γ) αντί του 
εσφαλμένου της «Κοινότητας Παλλήνης» στο ορθό «Δισκούρια Βουλγα- 
ρέϊκα της Κοινότητας Ερμιόνης» και τέλος στην περίπτωση β) αντί του 
εσφαλμένου «Δήμος Λουτρακιού Περαχώρας Ερμιόνης» στο ορθό «Δή¬ 
μος Λουτρακιού Περαχώρας». 

(Από το ΥΠΕΧΩΔΕ) 

-♦- 


(!5) 

Στην αριθ. Φ.121/Β3/2307/92 απόφαση ΥΠΕΠΘ «Συμπληρω¬ 
ματική απόφαση κοστολόγησης δωρεάν διατιθέμενων συγγραμμάτων 
στους φοιτητές Α.Ε.Ι.» που δημοσιεύθηκε στο ΦΕΚ 356/2.6.1992 (τ. 
Β'), επιφέρεται η πιο κάτω διόρθωση: 

Στη σελίδα 3367 από το λανθασμένο τίτλο «Ηλεκτρονικά Ισχύς Τό¬ 
μος I», στο σωστό «Ηλεκτρονικά Ισχύος Τόμος I». 

(Από το Εθνικό Τυπογραφείο) 


Γ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




